stanford-oval/wikipedia huggingface dataset:
Omavaraisuusaste
Omavaraisuusaste, maksukyvyttömyys ja konkurssi

Omavaraisuusasteen avulla voidaan ennustaa yrityksen riskiä joutua pysyvästi maksukyvyttömäksi ja riskiä joutua konkurssiin.
Omavaraisuusasteen kyky ennakoida maksukyvyttömyyttä johtuu siitä, että se viittaa sekä rahoitusrakenteeseen, pitkän aikavälin kannattavuuteen että yrityksen mahdollisuuksiin saada lisärahoitusta. Jos yrityksellä ei ole käyttämättömiä vakuuksia ja omavaraisuus on kriittinen, lisärahoituksen saaminen on vaikeaa tai mahdotonta.
Pysyvän maksukyvyttömyyden ennakoinnissa on omavaraisuusaste tehokkain tunnusluku. Pysyvän maksukyvyttömyyden uhka on välitön, kun yrityksen liiketulos on negatiivinen ja omavaraisuusaste alle 10 %.
Myös konkurssin ennakoinnissa omavaraisuusaste on selvästi tärkein tunnusluku. Yli 60 000 suomalaista osakeyhtiötä käsittäneessä tutkimuksessa havaittiin, että omavaraisuusasteen mediaani oli konkurssiyrityksillä 8 % ja häiriöttömillä yrityksillä 49 %. Osakeyhtiön konkurssiuhka nousi huomattavasti, kun omavaraisuusaste oli alle 25 %.
Alle 5 vuotta toimineiden yritysten omavaraisuus on vanhempia yrityksiä keskimäärin alhaisempi. Yli 40 000 suomalaisen yrityksen tutkimuksessa havaittiin, että omavaraisuusasteen mediaani alle 5 vuotta toimineilla yrityksillä oli 23 %, kun vastaava luku muilla oli 49 %. Myöskään omavaraisuuden merkitys konkurssiriskin ennustajana ei ole yhtä suuri kuin vanhemmilla yrityksillä. Alle 5 vuotta toimineilla yrityksillä konkurssin merkkejä ovat negatiivinen omavaraisuusaste ja heikko kannattavuus. Kuitenkin myös vastaperustettujen yritysten konkurssin ennakoinnissa omavaraisuusaste on keskeisin tunnusluku.
On lisäksi huomattava, että yritys voi mennä konkurssiin, vaikka tunnuslukujen arvot olisivat hyvät, ja toisaalta välttyä konkurssilta huonoillakin tunnusluvuilla.
Bariumbromidi

| Bariumbromidi> Tunnisteet |
| --- | --- |
CAS-numero:  10553-31-8
PubChem CID:  139046012 ja 66350 5462743, 139046012 ja 66350
Ominaisuudet
Molekyylikaava:  BaBr2
Moolimassa:  297,1 g/mol
Ulkomuoto:  Väritöntä kiteistä ainetta
Sulamispiste:  854 °C
Tiheys:  4,781 g/cm3
Liukoisuus veteen:  104 g/100ml (20 °C)
  
Bariumbromidi (BaBr2) on barium- ja bromidi-ionien muodostama epäorgaaninen ioniyhdiste. Yhdistettä käytetään pääasiassa muiden yhdisteiden valmistamiseen ja valokuvauksessa. Muiden vesiliukoisten bariumyhdisteiden kaltaisesti myös bariumbromidi on myrkyllistä.
Valmistus

Bariumbromidia valmistetaan bariumsulfidin tai bariumkarbonaatin ja vetybromidin reaktiolla.
Näin saatava bariumbromidi on usein kidevedellisessä muodossaan dihydraattina BaBr2·2H2O, josta kidevesi poistuu, kun se kuumennetaan 120 °C:n lämpötilaan.
Käyttö

Bariumbromidia käytetään valmistettaessa muita bariumyhdisteitä, valokuvauksessa, loisteaineiden valmistuksessa, esimerkiksi europium(III)bromidin valmistuksessa. Yhdistettä käytetään myös hyvin infrapunasäteilyä johtavissa laseissa ja kiteytymiskeskuksina ylikylläisissä kalsiumbromidiliuoksissa. Bariumbromidia on käytetty myös radiumin eristämiseen, koska radium saostuu yhdessä bariumbromidin kanssa fraktioivalla kiteytyksellä.
Aiheesta muualla

Bariumbromidin käyttöturvallisuustiedote, Sigma Aldrich, viitattu 26.12.2014.
Stovnerin kirkko

| Stovnerin kirkko Stovner kirke |
| --- | --- |
 Kirkko vuonna 2010.
Sijainti:  Oslo, Norja
Kirkkokunta:  Norjan kirkko
Hiippakunta:  Oslon hiippakunta
Rakentamisvuosi:  1979
Suunnittelija:  Harald Hille
Materiaali:  tiili
Istumapaikkoja:  600
Lisää rakennusartikkeleitaArkkitehtuurin teemasivulla
Stovnerin kirkko (norj. Stovner kirke) on Oslon kunnassa Norjassa sijaitseva tiilinen pitkäkirkko vuodelta 1979.
Aiheesta muualla

Kuvia tai muita tiedostoja aiheesta Stovnerin kirkko Wikimedia Commonsissa
Edgar Barreto

| Mitalit | Mitalit | Mitalit |  |
| --- | --- | --- | --- |
|  Edgar Barreto |  Edgar Barreto |  Edgar Barreto |  |
Maa:   Paraguay
Miesten jalkapallo
|  Olympialaiset  |  Olympialaiset  |  Olympialaiset  |  |
|  Hopeaa | Ateena 2004 | jalkapallo |  |
Edgar Osvaldo Barreto (s. 15. heinäkuuta 1984 Asunción) on paraguaylainen jalkapalloilija ja olympiamitalisti.
Keskikentällä pelaava Barreto siirtyi kotimaansa Cerro Porteñosta Alankomaitten NEC Nijmegeniin ja vuonna 2007 Serie A:ssa pelaavaan Regginaan. Sittemmin hän on Italiassa edustanut Atalantaa, Palermoa ja vuodesta 2015 Sampdoriaa.
Barreto oli mukana vuoden 2001 alle 17-vuotiaiden MM-kisoissa ja vuoden 2003 nuorten MM-kisoissa. Vuonna 2004 hän oli mukana voittamassa olympiahopeaa Ateenan kesäolympialaisissa. Vuoden 2006 MM-kisoissa hän pelasi kahdessa ottelussa ja vuoden 2010 MM-kisoissa kolmessa ottelussa. Hän pelasi myös vuosien 2004, 2007 ja 2011 Copa Américassa. Barreton ensimmäinen maaottelu oli 8. heinäkuuta 2004 Costa Ricaa vastaan ja viimeinen 11. lokakuuta 2011 MM-karsintaottelu Uruguayta vastaan.
Torshovin kirkko

| Torshovin kirkko Torshov kirke |
| --- | --- |
 Kirkko vuonna 2007.
Sijainti:  Oslo, Norja
Kirkkokunta:  Norjan kirkko
Hiippakunta:  Oslon hiippakunta
Rakentamisvuosi:  1958
Materiaali:  kivi
Istumapaikkoja:  400
Lisää rakennusartikkeleitaArkkitehtuurin teemasivulla
Torshovin kirkko (norj. Torshov kirke) on Oslon kunnassa Norjassa sijaitseva kivinen pitkäkirkko vuodelta 1958.
Aiheesta muualla

Kuvia tai muita tiedostoja aiheesta Torshovin kirkko Wikimedia Commonsissa
Sinsenin kirkko

| Sinsenin kirkko Sinsen kirke |
| --- | --- |
 Kirkko vuonna 2012.
Sijainti:  Oslo, Norja
Kirkkokunta:  Norjan kirkko
Hiippakunta:  Oslon hiippakunta
Rakentamisvuosi:  1971
Suunnittelija:  Bernhoff Evensen
Materiaali:  betoni
Istumapaikkoja:  1 000
Lisää rakennusartikkeleitaArkkitehtuurin teemasivulla
Sinsenin kirkko (norj. Sinsen kirke) on Oslon kunnassa Norjassa sijaitseva betoninen pitkäkirkko vuodelta 1971.
Kuvia

Alttari
Aiheesta muualla

Kuvia tai muita tiedostoja aiheesta Sinsenin kirkko Wikimedia Commonsissa
Vasil Barnovi

Vasil Barnovi
Vasil Barnovi (georg. ვასილ ბარნოვი, 22. toukokuuta 1856 – 4. marraskuuta 1934), alkuperäinen sukunimi Barnaveli (georg. ბარნაველი) oli georgialainen kirjailija, joka tunnettiin historiallisista romaaneistaan.
Hän syntyi papin perheeseen Kodan kylässä nykyisen Kvemo Kartlin alueella Georgiassa, joka tuohon aikaan kuului Venäjän keisarikuntaan, ja vietti lapsuutensa Khevsuretissa. Hän sai koulutuksensa Tbilisin seminaarissa ja Moskovan teologisessa akatemiassa. Barnovi palasi Georgiaan vuonna 1882, ja opetti Georgian kieltä ja kirjallisuutta Senakissa, Telavissa ja Tbilisissä. Samaan aikaan hän alkoi harrastaa journalismia, opiskeli georgialaista kansanperinnettä ja kirjoitti omaelämäkerrallisia tarinoita. Hänet tunnetaan kuitenkin parhaiten osallisuudestaan modernin georgiankielisen historiallisen proosan kehitykseen. Hänen teoksensa – Mamkrali šaravandedi (georg. მიმქრალი შარავანდედი, "vaipunut kruunu") vuodelta 1913, Trpoba tsamebuli (georg. ტრფობა წამებული, T'rpoba ts'amebuli, "marttyyriksi joutunut rakkaus") vuodelta 1918, Isnis tsiskari (georg. ისნის ცისკარი, Isnis tsisk'ari, "Isanin aamunkoitto") vuodelta 1901 ja muut – ovat todellisuudessa psykologisia romaaneja asetettuna historialliselle näyttämölle. Ne yhdistelevät historiallisia teemoja kansanperinteeseen ja fiktioon, ja niissä on myös poliittinen elementti Venäjän vallan vastustamisen muodossa.
Barnovi joutui lopettamaan kirjoittamisen vuonna 1929 parkinsonin taudin ja sensuurin vuoksi. Hän kuoli Tbilisissä ja haudattiin Mtatsmindan Pantheoniin.
Aiheesta muualla

Vasil Barnovin romaaneja georgiaksi Georgian kansalliskirjaston e-kirjaprojektissa.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Yhdysvallat 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Vasil Barnovi
Käännös suomeksi
Ullernin kirkko (Sør-Odal)

| Ullernin kirkko Ullern kirke |
| --- | --- |
 Kirkko vuonna 2013.
Sijainti:  Sør-Odal, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1869
Suunnittelija:  Jacob Wilhelm Nordan
Materiaali:  tiili
Istumapaikkoja:  250
Lisää rakennusartikkeleitaArkkitehtuurin teemasivulla
Ullernin kirkko (norj. Ullern kirke) on Sør-Odalin kunnassa Innlandetin läänissä Norjassa sijaitseva tiilinen pitkäkirkko vuodelta 1869.
Aiheesta muualla

Kuvia tai muita tiedostoja aiheesta Ullernin kirkko (Sør-Odal) Wikimedia Commonsissa
Bariumkarbonaatti

| Bariumkarbonaatti |
| --- | --- |


Tunnisteet
CAS-numero:  513-77-9
PubChem CID:  10563 ja 516888
Ominaisuudet
Molekyylikaava:  BaCO3
Moolimassa:  197,34
Ulkomuoto:  Valkoinen kiteinen aine
Tiheys:  4,43 g/cm3
Liukoisuus veteen:  Ei liukene
  
Bariumkarbonaatti (BaCO3) on barium- ja karbonaatti-ionien muodostama epäorgaaninen ioniyhdiste. Yhdistettä käytetään muun muassa lasitteiden ja muiden bariumyhdisteiden valmistuksessa. Bariumkarbonaattia esiintyy luonnossa witeriittimineraalina.
Ominaisuudet

Bariumkarbonaatti on huoneenlämpötilassa kiteistä valkoista ainetta. Sillä on useita kidemuotoja. Huoneenlämpötilassa pysyvä on alkeiskopiltaan rombinen γ-muoto, joka muuntuu kuumennettaessa 803 °C:ssa heksagonaaliseksi β-bariumkarbonaatiksi. β-Bariumkarbonaatti muuttuu kuutiolliseksi α-muodoksi 910 °C:n lämpötilassa. Yli 1 000 °C:n lämpötilassa yhdiste alkaa hajota bariumoksidiksi ja hiilidioksidiksi. Bariumkarbonaatti ei liukene veteen, mutta liukenee laimeisiin happoliuoksiin ja ammoniumioneja sisältäviin liuoksiin.
Valmistus ja käyttö

Teollisuudessa bariumkarbonaattia valmistetaan saostamalla liukoisten bariumsuolojen, kuten bariumsulfidin tai bariumkloridin, liuoksista natriumkarbonaatin avulla. Tämän jälkeen saostunut bariumkarbonaatti suodatetaan ja kuivataan. Näin valmistettuna on epäpuhtautena usein rikkiä. Toinen tapa valmistaa yhdistettä on bariumsulfaatin kuumennus kaliumkarbonaatin kanssa.
Bariumkarbonaattia käytetään erityisesti lasitteiden ja erikoislasien valmistamiseen. Sitä käytetään myös metallurgian prosesseissa fluksina, pigmenttinä, sulfaattien saostamiseen vesistä, täyteaineeksi paperiin ja kumiin, ilotulitteissa vihreän värin aikaansaamiseksi, tuholaismyrkkynä ja muiden bariumyhdisteiden kuten pietsosähköisen materiaalin bariumtitanaatin valmistamiseen.
Aiheesta muualla

Bariumkarbonaatin kansainvälinen kemikaalikortti
Bariumkarbonaatin käyttöturvallisuustiedote, Sigma Aldrich, viitattu 26.12.2014.
Vestre Akerin kirkko

| Vestre Akerin kirkko Vestre Aker kirke |
| --- | --- |
 Kirkko vuonna 2006.
Sijainti:  Oslo, Norja
Kirkkokunta:  Norjan kirkko
Hiippakunta:  Oslon hiippakunta
Rakentamisvuosi:  1855
Suunnittelija:  Heinrich Ernst Schirmer
Materiaali:  tiili
Istumapaikkoja:  500
Lisää rakennusartikkeleitaArkkitehtuurin teemasivulla
Vestre Akerin kirkko (norj. Vestre Aker kirke) on Oslon kunnassa Norjassa sijaitseva tiilinen pitkäkirkko vuodelta 1855.
Aiheesta muualla

Kuvia tai muita tiedostoja aiheesta Vestre Akerin kirkko Wikimedia Commonsissa
Sonia Barrio

| Mitalit> Maa:   Espanja.Naisten maahockey. Olympialaiset  | Mitalit> Maa:   Espanja.Naisten maahockey. Olympialaiset  | Mitalit> Maa:   Espanja.Naisten maahockey. Olympialaiset  | Maa:   Espanja> Naisten maahockey. |
| --- | --- | --- | --- |
|  Kultaa | Barcelona 1992 |  |  |
Sonia Barrio Gutiérrez (s. 13. joulukuuta 1969 Madrid) on espanjalainen maahockeypelaaja ja olympiavoittaja. Hän pelasi Espanjan olympiakultaa voittaneessa maajoukkueessa Barcelonassa 1992. Hän oli mukana myös Atlantan olympialaisissa 1996, missä Espanja jäi kahdeksan joukkueen turnauksessa viimeiseksi, ja Sydneyn olympialaisissa 2000, missä tuloksena oli neljäs sija. Barrio pelasi myös maailmanmestaruuskilpailuissa vuonna 1994 sekä Champions Trophyssa vuosina 1993 ja 1995.
Sampo Ranta

| Sampo Ranta> Henkilötiedot |
| --- | --- |
Syntynyt: 31. toukokuuta 2000 (ikä 24) Naantali, Suomi
Kansalaisuus:   Suomi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  189 cm
Paino:  88 kg
Seura
Seura:  MoDo Hockey
Sarja:  SHL
Pelinumero:  10
Pelaajaura
Pääsarjaura:  2021–
Aik. seurat:  Colorado Eagles (AHL) Colorado Avalanche (NHL)
NHL-varaus:  78. varaus, 2018 Colorado Avalanche
Sampo Ranta (s. 31. toukokuuta 2000 Naantali) on suomalainen jääkiekkoilija, joka pelaa Ruotsin SHL-liigan MoDo Hockeyssa. Hän on pelipaikaltaan vasen laitahyökkääjä. Ranta on pelannut urallaan myös 18 NHL-ottelua Colorado Avalanchessa.
Ura > Maajoukkueura

| Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Kultaa | Venäjä 2018 | jääkiekko |  |
Ranta pelasi alle 20-vuotiaiden MM-kilpailuissa vuonna 2020. Hänet valittiin Ruotsia vastaan pelatun pronssiottelun päätteeksi Suomen ottelun parhaaksi pelaajaksi. Ranta kuitenkin putosi viimeisten joukossa Suomen MM-leiriryhmästä vuoden 2019 turnaukseen. Hän pelasi myös alle 18-vuotiaiden MM-kilpailuissa vuonna 2018, jolloin Ranta voitti maailmanmestaruuden. Hän pelasi myös alle 18-vuotiaiden Ivan Hlinkan muistoturnauksessa vuonna 2017. Yhteensä Ranta on pelannut 21 nuorten ja 26 poikien maaottelua.
Suomen A-maajoukkueessa Ranta on pelannut yhdeksän ottelua tehopistein 1+1=2. Hän teki A-maajoukkuedebyyttinsä Beijer Hockey Gamesin Karlskogassa pelatussa avausottelussa 8. marraskuuta 2024 Sveitsiä vastaan. Ranta merkittiin Suomen kolmosketjun vasempaan laitaan Hannes Björnisen ja Markus Nurmen viereen. Ensimmäisen A-maajoukkuemaalinsa hän teki Karjala-turnauksessa 10. marraskuuta 2024 Ruotsia vastaan.
Barra

Barra
Castlebayn kylä Barrassa
| --- | --- |
Muut nimet:  Barraigh
Sijainti:  56°59′N, 7°28′W Ulko-Hebridit, Skotlanti Yhdistynyt kuningaskunta
Saariryhmä:  Ulko-Hebridit
Merialue:  Atlantti
Korkein kohta:  Heaval, 383 m
Pinta-ala:  58,75 km²
| --- | --- |
Asukasluku:  1 174
Asutuskeskukset:  Castlebay
muokkaa - muokkaa wikitekstiä - muokkaa Wikidataa
Barra (gaeliksi Barraigh) on Ulko-Hebridien saariryhmän toiseksi eteläisin asuttu saari Skotlannissa. Etelämpänä on vain pieni Bhatarsaigh'n saari, jolle Barralta on siltayhteys. Barra on yksi vahvimpia gaelin kielen puhuma-alueita ja vuonna 2001 kieltä osasi 66,4% saarelaisista.
Aiheesta muualla

Kuvia tai muita tiedostoja aiheesta Barra Wikimedia Commonsissa
Bariumoksidi

| Bariumoksidi |
| --- | --- |

Tunnisteet
CAS-numero:  1304-28-5
PubChem CID:  62392
Ominaisuudet
Molekyylikaava:  BaO
Moolimassa:  153,33
Ulkomuoto:  Valkoinen kiteinen aine
Sulamispiste:  1 923 °C
Kiehumispiste:  3 088 °C
Tiheys:  5,32 g/cm3 (heksagonaalinen)   5,72 (kuutiollinen)
Liukoisuus veteen:  38 g/l (20 °C)
   
Bariumoksidi (BaO) on barium- ja oksidi-ionien muodostama epäorgaaninen ioniyhdiste. Yhdistettä käytetään metallisen bariumin, bariumyhdisteiden, keramiikan ja suprajohtavien oksidimateriaalien valmistuksessa. Bariumoksidista käytetään myös nimiä bariummonoksidi, bariumprotoksidi ja kalsinoitu baryytti.
Ominaisuudet

Huoneenlämpötilassa bariumoksidi on valkoista kiteistä ainetta. Yhdisteestä tunnetaan alkeiskopiltaan kaksi erilaista muotoa, heksagonaalinen ja kuutiollinen. Bariumoksidi on melko reaktiivinen yhdiste, joka veteen liuotessaan muodostaa bariumhydroksidia. Liukeneminen on voimakkaasti eksoterminen reaktio. Yhdiste reagoi myös esimerkiksi hiilidioksidin kanssa muodostaen bariumkarbonaattia. Veden lisäksi myös pienimolekyyliset alkoholit kuten metanoli liuottavat bariumoksidia. Kuumennettaessa noin 500 °C bariumoksidi muuttuu helposti bariumperoksidiksi eli bariumdioksidiksi (BaO2). Bariumoksidi voidaan pelkistää alumiinin avulla metalliseksi bariumiksi.
Valmistus ja käyttö

Bariumoksidia valmistetaan tyypillisimmin kuumentamalla bariumkarbonaattia. Bariumkarbonaatin joukkoon lisätään usein hiiltä, mikä vähentää reaktiossa tarvittavaa lämpötilaa noin 1 300 °C:sta noin 1 050 °C:n lämpötilaan. Nykyään suurin osa bariumoksidista tuotetaan jatkuvatoimisena prosessina. Bariumoksidia muodostuu myös kuumennettaessa bariumnitraattia.
Bariumoksidia käytetään metallisen bariumin, bariumperoksidin ja bariumhydroksidin valmistamiseen. Kuumennettuna yhdessä kupari(I)oksidin ja yttriumoksidin kanssa muodostuu suprajohtavaa yttriumbariumkuparioksidia. Muita käyttökohteita ovat keramiikan valmistus, voiteluaineiden lisäaineena, fluoresoivien kuvaputkien valmistus, ja litografisten musteiden valmistus.
Aiheesta muualla

PubChem: Barium oxide (englanniksi)
Toxin and Toxin Target Database (T3DB): Barium oxide (englanniksi)
ChemBlink: Barium oxide (englanniksi)
Jay Barrs

| Mitalit> Maa:   Yhdysvallat.Miesten jousiammunta. Olympialaiset  | Mitalit> Maa:   Yhdysvallat.Miesten jousiammunta. Olympialaiset  | Mitalit> Maa:   Yhdysvallat.Miesten jousiammunta. Olympialaiset  | Maa:   Yhdysvallat> Miesten jousiammunta. |
| --- | --- | --- | --- |
|  Kultaa | Soul 1988 | yksilökilpailu |  |
|  Hopeaa | Soul 1988 | joukkuekilpailu |  |
Jack Leonard "Jay" Barrs, Jr. (s. 17. heinäkuuta 1962 Jacksonville, Florida) on yhdysvaltalainen jousiammunnan olympiavoittaja. Hän voitti olympiakultaa henkilökohtaisessa kilpailussa Soulissa 1988 ja saavutti samoissa kisoissa hopeaa joukkuekilpailussa. Vuonna 1992 Barcelonan olympialaisissa hän sijoittui viidenneksi henkilökohtaisessa kilpailussa ja kuudenneksi joukkuekilpailussa.
Barrs voitti maastoammunnan merkkiluokan maailmanmestaruuden vuosina 1990 ja 1992. Hän saavutti hopeaa MM-hallikilpailuissa 1991. Hän on saavuttanut MM-kilpailuissa lisäksi joukkuemitaleja.
Voksenin kirkko

| Voksenin kirkko Voksen kirke |
| --- | --- |
 Kirkko vuonna 2006.
Sijainti:  Oslo, Norja
Kirkkokunta:  Norjan kirkko
Hiippakunta:  Oslon hiippakunta
Rakentamisvuosi:  1995
Suunnittelija:  Arild Lauvland
Materiaali:  tiili
Istumapaikkoja:  500
Lisää rakennusartikkeleitaArkkitehtuurin teemasivulla
Voksenin kirkko (norj. Voksen kirke) on Oslon kunnassa Norjassa sijaitseva tiilikirkko vuodelta 1995.
Aiheesta muualla

Kuvia tai muita tiedostoja aiheesta Voksenin kirkko Wikimedia Commonsissa
Juliana Hyrri

| Juliana Hyrri> Henkilötiedot |
| --- | --- |
Syntynyt: 1989 Kohtla-Järve, Viron SNT, Neuvostoliitto
Ammatti:  kuvataiteilija, sarjakuvataiteilija
Kirjailija
Esikoisteos:  Satakieli joka ei laulanut (2019)
Palkinnot
 Kritiikin Kannukset (2020)   Sarjakuvataiteen valtionpalkinto (2023) 
Aiheesta muualla
Löydä lisää kirjailijoitaKirjallisuuden teemasivulta
Juliana Hyrri (s. 1989 Kohtla-Järve, Viron SNT, Neuvostoliitto) on suomalainen kuva- ja sarjakuvataiteilija.
Elämä

Hyrri syntyi Virossa ja muutti nelivuotiaana perheensä kanssa Suomeen. Hän valmistui vuonna 2011 Hyvinkään taidekoulusta kuva-artesaaniksi. Hyrri valmistui Aalto-yliopiston taiteiden ja suunnittelun korkeakoulusta kandidaatiksi 2016 ja maisteriksi 2020. Hän alkoi opiskella sarjakuvaa sivuaineena yliopistossa 2016. Aiemmin Hyrri oli keskittynyt maalaustaiteeseen ja tehnyt kandidaatintutkintonsa taidekasvatuksesta.
Hyrri voitti 2017 Oulun sarjakuvaseuran Oulun pohjoismaisen sarjakuvakilpailun ensimmäisen palkinnon. Seuraavana vuonna hän sijoittui kilpailussa toiseksi. Hyrrin sarjakuvia ilmestyi vuosina 2017–2018 kolmessa antologiassa: Suuren Kurpitsan Rikkinäisen mielen kuvat -antologiassa oli sarjakuva ”Kai mä hengitän”, Boomknigan ja Suomen sarjakuvaseuran julkaisemassa Neighbours-antologiassa sarjakuva ”Never Come Back” ja Zum Teufelin julkaisemassa 101 sarjakuvaa Suomesta -antologiassa sarjakuva ”Pilvissä”.
Hyrrin esikoisteos oli Suuren kurpitsan julkaisema Satakieli joka ei laulanut (2019). Samana vuonna hän kuvitti Pauli Kallion käsikirjoittaman lastenkuvakirjan Kalle, pallo ja sello. Vuonna 2020 Hyrrille myönnettiin esikoisteoksestaan Suomen arvostelijain liiton jakama Kritiikin Kannukset -palkinto.
Hyrri kuvitti 2021 toisenkin Pauli Kallion kuvakirjan Kalle, Kaneli ja kipsi, ja toisen oman teoksensa hän julkaisi 2022. Päivänkakkarameri on esikoisteoksen tavoin lapsen maailmaan sijoittuva sarjakuvakirja.
Teoksia

Satakieli joka ei laulanut.  Tampere:  Suuri Kurpitsa, 2019.  ISBN 978-952-7160-30-5
Päivänkakkarameri.  Tampere:  Suuri Kurpitsa, 2022.  ISBN 978-952-7160-52-7
Julkisia teoksia

Vuoden päivät, Hippoksen ratikkapysäkki, Tampere 2021
Aiheesta muualla

Juliana Hyrrin verkkosivut
Juliana Hyrri taiteilijamatrikkelissa (Arkistoitu – Internet Archive)
| n k Kritiikin Kannusten saajat |
| --- | --- |
1960-luku:  1962 Jorma Panula  1963 Ralf Långbacka  1964 Kari Rydman  1965 Eino Säisä  1966 Risto Jarva  1967 Kalle Holmberg & Kari Liila  1968 Kimmo Pyykkö  1969 Timo Bergholm 
1970-luku:  1970 Jouko Turkka  1971 Iso mies ja keijukainen -levytyöryhmä  1972 Lasse Naukkarinen  1973 Ilpo Saastamoinen  1974 Riitta Nelimarkka  1975 Pekka Milonoff  1976 Ulrika Hallberg  1977 Timo Linnasalo  1978 Arto af Hällström  1979 Eurooppalainen Odysseia -kuunnelmatyöryhmä 
1980-luku:  1980  Pentti Sammallahti  1981 Marjatta Tapiola  1982 Jouni Kaipainen  1983 Kari Väänänen  1984 Olli Jalonen  1985 Maaria Wirkkala  1986 Kari Kriikku  1987 Juhani Liimatainen  1988 Mox Mäkelä  1989 Sami Toivonen 
1990-luku:  1990 Rahkonen-radioteostyöryhmä  1991 Marjatta Oja  1992 Julia Vuori  1993 tanssiryhmä Suomussalmi  1994 Martti Suosalo  1995 Juha Lehtola  1996 Susanna Helke &  Virpi Suutari  1997 Jukka-Pekka Pajunen  1998 Håkan Wikman  1999 Tuomas Kantelinen 
2000-luku:  2000 Sándor Vály  2001 Johanna Venho  2002 Salla Tykkä  2003 U-Street All Stars  2004 Ville Tietäväinen  2005 Taito Hoffrén  2006 Anna Krogerus  2007 Pauliina Feodoroff  2008 Eeva Muilu  2009 Jukka-Pekka Valkeapää 
2010-luku:  2010 Timo Harju  2011 Merja Pöyhönen  2012 Selina Anttinen & Vesa Oiva  2013 Linda Fredriksson  2014 Elina Pirinen  2015 Ima Iduozee  2016 Suohpanterror  2017 Maija Kauhanen  2018 Honkasalo–Niemi–Virtanen  2019 Ilja Lehtinen 
2020-luku:  2020 Juliana Hyrri  2021 Emilia Hoving  2022 Hanna Bergholm & Ilja Rautsi  2023 Jonnakaisa Risto 
Vuoden päivät, 2021, Tampere.
Diawadou Barry

Diawadou Barry (10. toukokuuta 1916 Kolo, Dabolan piiri – 1969) oli guinealainen poliitikko.
Barry syntyi Dabolan fulbepäällikön perheeseen. Hän valmistui William Ponty -koulusta ja työskenteli hallintovirkailijana.
Barry oli ehdokkaana Ranskan kansalliskokoukseen vuosina 1946 ja 1951. Vuoden 1954 vaaleissa hänet valittiin kansalliskokoukseen Yacine Diallon seuraajaksi Guinean perinteisten päällikköjen ja siirtomaahallinnon tukemana. Barry uusi paikkansa vuonna 1956.
Barry tuki Ahmed Sékou Touréa vuoden 1958 kansanäänestyksessä, jossa guinealaiset hylkäsivät Charles de Gaullen ehdottaman Ranskan perustuslain. Guinean itsenäistyttyä hän työskenteli maan opetusministerinä. Barry pidätettiin ja teloitettiin vuonna 1969 syytettynä osallisuudesta Kaman-Fodéban salaliittoon.